મતલબ કે કંપનીને તેણે ૯૦ કરોડની લોન આપી દીધી હતી. ત્યારબાદ પાંચ લાખ રૃપિયાની મૂડી સાથે યંગ ઈન્ડિયન કંપની બનાવી, જેમાં રાહુલ અને સોનિયાની ૩૮-૩૮ ટકા ભાગીદારી છે. બાકીનો ૨૪ ટકા હિસ્સો કોંગ્રેસના નેતા મોતીલાલ વોરા અને ઓસ્કર ફર્નાન્ડિઝ પાસે છે. ધ એસોસિયેટ જર્નલ્સ લિમિટેડે ત્યારબાદ ૧૦-૧૦ રૃપિયાની ફેસ વેલ્યૂના નવ કરોડ શેર યંગ ઈન્ડિયનને આપી દીધા અને તેના બદલામાં આ અખબારે કોંગ્રેસને લોન ચૂકવવાની હતી. નવ કરોડ શેર સાથે યંગ ઈન્ડિયન પાસે ધ એસોસિયેટ જર્નલ્સના ૯૯ ટકા શેર આવી ગયા. ત્યારબાદ કોંગ્રેસે ૯૦ કરોડની લોન પણ માફ કરી દીધી. મતલબ કે યંગ ઈન્ડિયનને મફતમાં પેલી કંપનીની માલિકી મળી ગઈ. આ ૯૦ કરોડ રૃપિયાનો વહીવટ હવાલાથી થયો હોવાનો સ્વામીનો આક્ષેપ છે.